جنیوا (اے پی پی) جہانی جانجوڑی ادارہ نا سروک نا پاننگ ءِ کہ اقوام متحدہ نا جان جوڑی نا ادارہ و چین انا نیام اٹ تعلقداری تا بارواٹ امریکی وزیر خارجہ مائیکل پومپیو نا تازہ انگا تران سٹی و اودے منپنہ۔ چینی خبر رساں ادارہ نا رداٹ ہڑدے ئی حوال اٹی گپ وتران کرسا ڈبلیو ایچ او نا ڈائریکٹر جنرل ٹیڈروس ایڈہنوم گریبیسس پارے کہ ڈبلیو ایچ او نا خاص چکار زند اتے بچفنگ آٹے۔ اومستی پارے کہ ای اسہ وار ولدا غٹ ملک آتیان خواست کننگ اُٹ کہ اواری اٹ کاریم کرسا کورونا و سیاست ءِ جتا تخر انتئے کہ سیاست و شریداری باندات آتے بدتر کرینے۔ یات سلے کہ لندن اٹی پومپیو و برطانیہ نا کانود جوڑ کروک آتا اسہ پڑک اسے نا نیام اٹ نجی دیوان اٹی پومپیو دوبہ خلکوسس کہ فرم انٹیلی جنس دا ظاہر کرینے کہ ٹیڈروس ءِ ڈبلیو ایچ او نا ڈائریکٹر نا ملازمت دوئی کننگ کن معاہدہ کننگانےہراٹی برطانوی شاری تا کوروناغان مرک آک مسر۔
